
I SKYRIUS
ĮVADAS
[bookmark: pranasumuv]	 Ukmergės vaikų lopšelis-darželis „Nykštukas“ (toliau – Mokykla) savo veiklą grindžia patvirtintais Mokyklos nuostatais, Lietuvos Respublikos Vyriausybės nutarimais, Lietuvos Respublikos švietimo, mokslo ir sporto ministerijos įsakymais, Ukmergės rajono savivaldybės tarybos sprendimais, mero potvarkiais, administracijos direktoriaus įsakymais ir kitais teisės aktais.
Veiklos planas parengtas vadovaujantis įstaigos strateginiu planu ir atsižvelgiant į Lietuvos pažangos strategiją „Lietuva 2030“, patvirtintomis ikimokyklinio ugdymo programos gairėmis Nr. V-1142, 2023-09-04, universalaus dizaino mokymuisi modeliu, Ukmergės rajono savivaldybės 2023–2025 m. strateginiu veiklos planu ir kitais dokumentais. Mokyklos 2023-2024 m. m. veiklos analizės apibendrinimas grindžiamas pedagoginės stebėsenos, Mokyklos veiklos kokybės įsivertinimo grupės atliktų apklausų rezultatų analize bei išvadomis, Mokytojų metodinės grupės ir Vaiko gerovės komisijos nutarimais.
[bookmark: _Hlk166763964]II SKYRIUS
2024-2025 MOKSLO METŲ VEIKLOS ANALIZĖ
Mokyklos veikla buvo vykdoma vadovaujantis patvirtintais veiklą reglamentuojančiais dokumentais. Mokykloje įgyvendinamos ikimokyklinio ir priešmokyklinio ugdymo programos, tarptautinė programa „Zipio draugai“ bei socialinių–emocinių kompetencijų lavinimo programa „Kimochi“.
2024–2025 mokslo metais ugdėsi 145 ikimokyklinio ir priešmokyklinio amžiaus vaikai iš jų 9 vaikai turintys didelius specialiuosius ugdymo poreikius, veikė 9 ugdymo grupės. Mokykla šiuo laikotarpiu didelį dėmesį skyrė:
· ugdymo turinio atnaujinimui;
· žaidimo kaip pagrindinio ugdymosi metodo taikymui;
· aplinkų panaudojimui, kontekstų kūrimui, siekiant vaiko ugdymosi pažangos;
· vaikų šeimų ir socialinių partnerių įtraukimui į įstaigos projektus bei renginius.
Ypatingas dėmesys buvo skiriamas ikimokyklinio ugdymo programos „Vaikystė po Nykštuko kepure“ atnaujinimui. Pedagogai aktyviai dalyvavo kvalifikacijos tobulinimo renginiuose, gilinosi į šiuolaikines ugdymo tendencijas, peržiūrėjo ir koregavo grupių ugdymo planus.
Mokytojoms buvo organizuojami grupiniai susitikimai, kuriuose jos mokėsi tikslingai formuluoti ugdomosios veiklos uždavinius, susiejant juos su vaiko daroma pažanga. Mokytojos taip pat dalyvavo Ukmergės lopšelių-darželių „Vaikystė“, „Eglutė“, „Buratinas“ organizuotose atvirose veiklose, kur stebėjo, kaip kitų įstaigų pedagogai organizuoja ugdomąsias veiklas ir kuria kontekstus, taikydami ugdymo turinio atnaujinimo (UTA) principus.
Mokytojos – Eugenija Misiūnienė, Gerda Gurstytė, Vitalija Akstynavičiūtė ir Daiva Akstinavičiūtė – pristatė atviras veiklas rajono ikimokyklinio ir priešmokyklinio ugdymo įstaigų pavaduotojoms pagal atnaujintą ugdymo turinį.
Didelis dėmesys buvo skiriamas mokytojų, vaikų ir mokytojų bendradarbiavimui organizuojant ugdymo(si) procesą. Visa Mokyklos bendruomenė turėjo galimybę dalyvauti Ugdymo meistrų ilgalaikėje programoje „Besimokančių darželių tinklas 2025“. Šios programos metu siekiama keisti požiūrį, ieškoti efektyviausių darbo būdų, skatinti kūrybiškumą bei žingeidumą. Programoje taip pat ugdomas gebėjimas veikti naujose ugdymo situacijose, dirbti bendradarbiaujančioje ir kuriančioje komandoje. Visa tai prisideda prie vaikų pasiekimų gerinimo. Mokyklos bendruomenė – tai besimokanti organizacija, nuolat ieškanti galimybių tobulėti.
Dešimties žmonių komanda, sudaryta iš mokytojų, mokytojų padėjėjų ir mokinių, dalyvavo VšĮ „Švietimo pagalbos projektai“ organizuotuose ilgalaikiuose (65 akademinių valandų) mokymuose „Ankstyvoji pagalba vaikams, turintiems raidos sutrikimų“. Šios programos metu buvo tobulinami gebėjimai, reikalingi darbui su vaikais, turinčiais raidos sutrikimų. Komandos dalyviai mokėsi kaip atpažinti raidos sutrikimus, kaip sudaryti individualų ugdymo planą, ugdyti socialinius, komunikacinius, kalbinius, sportinius, pozityvaus elgesio ir savarankiškumo gebėjimus, taikant šiuolaikinius metodus.
Direktorė, pavaduotoja ugdymui ir ikimokyklinio ugdymo mokytoja Erika Usorytė dalyvauja Europos socialinio fondo agentūros (ESFA) projekte „Ikimokyklinio ugdymo gerinimas“. Projekto tikslas – sukurti stiprinimo priemonių paketą įstaigoms, vykdančioms ikimokyklinio ugdymo programas. Projektas apima mokymąsi vieniems iš kitų (angl. peer learning) bei ikimokyklinio ugdymo mokytojų kompetencijų atnaujinimą ir stiprinimą.
2024 m. spalio mėn. dalyvavome respublikinėje lopšelių–darželių „Nykštukas“ sambūrio konferencijoje „Po Nykštuko kepure“ tema „Įtraukusis ugdymas: iššūkiai ir sėkmingo darbo pavyzdžiai“. Šioje konferencijoje mūsų įstaigos gerąja patirtimi dalijosi logopedė Asta Stašaitienė, pavaduotoja ugdymui Sonata Liogienė ir priešmokyklinio ugdymo mokytoja metodininkė Rita Jakienė, skaitydamos pranešimą „Bendradarbiavimo galimybės ir sėkmės pavyzdžiai įtraukiajame ugdyme“. Konferencijoje ypatingas dėmesys buvo skiriamas individualių vaiko gebėjimų ugdymui bei integruotų temų įgyvendinimui, stiprinant vaikų pažinimo, socialinę-emocinę ir kūrybinę raišką.
Logopedė Asta Stašaitienė ir meninio ugdymo mokytoja Milda Dunčienė dalyvavo tarptautinėje metodinėje-praktinėje konferencijoje meninio ugdymo mokytojams ir logopedams „Meninio ugdymo mokytojo ir logopedo darbas kartu – misija įmanoma“. Jos skaitė pranešimą „Vaikų kalbinių gebėjimų ugdymas per muziką. Projektas „Žodeli, suskambėk!“, kuriame dalijosi bendradarbiavimo patirtimi ir pristatė taikomus darbo metodus.
Nuo 2025 m. spalio mėnesio Ukmergės vaikų lopšelyje-darželyje „Nykštukas“ buvo atnaujintas alternatyvaus ugdymo modelis (AUM). Pagal šį modelį vaikai, lydimi mokytojo ir mokinio padėjėjų, kasdien lankosi skirtingose ugdymosi srityse. Kiekviena sritis jiems pristatoma per profesionaliai parengtą veiklą, pritaikytą vaikų amžiui ir raidos ypatumams.
Toks ugdymo būdas teikia daug naudos tiek vaikams, tiek pedagogams, tiek visai darželio bendruomenei. Vaikai kiekvieną dieną susiduria su nauja aplinka ir skirtingais mokytojais, todėl mažėja rutinos jausmas, o smalsumas ir motyvacija – auga. Kadangi kiekviena mokytoja atsakinga už konkrečią sritį, ugdymas tampa gilesnis, kokybiškesnis ir labiau orientuotas į turinį. Kintanti grupės sudėtis bei nuolatinis bendravimas su skirtingais vaikais ir suaugusiais lavina vaikų socialinius įgūdžius, gebėjimą prisitaikyti, bendradarbiauti bei padeda stiprinti emocinį intelektą. Vyresni vaikai skatinami rūpintis mažesniais, o mažesnieji mokosi stebėdami vyresniuosius.
Pedagogams darbas tik vienoje srityje leidžia gilinti žinias, tobulinti metodus ir kurti kūrybiškas, kryptingas ugdymo veiklas. Įvairovė vaikų amžiuje bei grupių sudėtyje mažina monotoniją ir prisideda prie profesinio augimo. Nuolatinis bendradarbiavimas tarp mokytojų, įžvalgų apie vaikų pažangą dalijimasis bei vieningos ugdymo vizijos kūrimas stiprina bendrą darželio ugdymo kultūrą.
Ši aiškiai struktūruota sistema, kurioje vaikai bendrauja su įvairiais pedagogais, didina tėvų pasitikėjimą ugdymo kokybe. Tai – pažangus, šiuolaikiškas požiūris į vaikų ugdymą, kuris gali tapti įkvėpimu kitoms ugdymo įstaigoms. Nuo šių metų šiame modelyje dalyvauja ne tik ikimokyklinio, bet ir ankstyvojo amžiaus grupės, taip užtikrinant nuoseklų ir visapusišką vaikų ugdymą nuo pat mažens.
Didelis dėmesys skirtas žaidybinės veiklos organizavimui, pripažįstant žaidimą kaip natūralų ir prasmingą vaiko ugdymosi būdą. Pedagogai kūrė žaidimų aplinkas, skatino vaikų iniciatyvas, taikė patyriminio ugdymo metodus. Lauko aplinkos buvo papildytos mokytojų – Redos Avižienienės, Ritos Jakienės, Erikos Usorytės, Linos Tylūnienės, Zitos Imbrasienės, Vitalijos ir Daivos Akstinavičių – kartu su tėveliais sukurtais žaidimais: lauko virtuvėlėmis, mašinomis, lauko domino, poilsio zona iš euro palečių ir kt..
Darželio kieme pavaduotoja ugdymui Sonata Liogienė pastatė didžiulį vabzdžių namą, kurį mokytojos kartu su vaikais naudoja tiek ugdomųjų veiklų metu, tiek vaikų iniciatyviuose žaidimuose. Pavaduotojos iniciatyva taip pat įrengtas basakojų takas šalia pilnai atnaujinto lauko baseino.
Grupėse vyko daug laisvo ir struktūruoto žaidimo veiklų, kurių metu vaikai mokėsi bendradarbiauti, spręsti problemas, lavino kalbą, mąstymą ir vaizduotę.
2024–2025 mokslo metais įgyvendinti du dideli ilgalaikiai projektai, prie kurių prisijungė visos darželio grupės – „Tylenio kepyklėlė“ ir „Vilkas, kuris iškrito iš knygos“. Šie projektai sudarė sąlygas vaikams mokytis natūraliai – tyrinėjant, bendradarbiaujant ir veikiant realiame kontekste. Taikant žaidybinį metodą buvo skatinamas vaikų smalsumas, tyrinėjimo džiaugsmas, stiprinamos pažintinės kompetencijos, ugdomas bendravimas, bendradarbiavimas, kūrybiškumas, saviraiška, savarankiškumas ir atsakomybė. Vaikų veikla tapo prasminga, susijusi su jų gyvenimu – ugdymas vyko ne „dirbtinai“, o per realius, vaikui aktualius kontekstus.
Ugdymo veiklos buvo organizuojamos ne tik grupėse, bet ir įvairiose vidaus, lauko bei miesto erdvėse. Pedagogai aktyviai ieškojo ir kūrė vaikams prasmingus kontekstus, skatinančius jų smalsumą, tyrinėjimą, saviraišką.
Meninio ugdymo mokytoja muzikinius užsiėmimus vedė netradicinėse vietose – darželio lauko erdvėse, integravo juos į grupių veiklas. 2024 m. lapkričio 22 d. priešmokyklinių grupių vaikai giedojo Deltuvos Švč. Trejybės bažnyčioje Šv. Mišių metu.
Priešmokyklinio ugdymo mokytojos Reda Avižienienė ir Rita Jakienė su „Gudručių“ grupės vaikais dalyvavo edukacijoje „Miško broliai“. Ikimokyklinio ugdymo mokytoja Vida Čepienė lankėsi molio edukacijoje dienos užimtumo centre „Ąžuolas“, taip pat su vaikais dalyvavo saugaus eismo pamokėlėse Ukmergės policijos komisariate.
Mokytojos, organizuodamos ugdomąsias veiklas, aktyviai išnaudojo miesto erdves: miniatiūrų parką, Pilies parką, miesto aikštes, Kraštotyros muziejų, Mirabelių taką. Taip pat lankytasi įvairiuose infrastruktūros objektuose: kooperatyvo parduotuvėje „Papartis“, veterinarijos vaistinėje „Zooprekės“, turgaus teritorijoje, drabužių parduotuvėse ir pan.. 2025 m. vasario 15 d. priešmokyklinio ugdymo mokytojos Aušra Danelienė ir Rita Jakienė Kestučio aikštėje organizavo rajoninį kūrybinį projektą Ukmergės rajono priešmokyklinių grupių ugdytiniams ir jų mokytojoms „Gražūs žodeliai Lietuvos šalelei“.
Nuo balandžio vidurio darželio erdvėje įsikūrė Ateljė, kurioje pradėjo dirbti architektė Rasa Butiškytė. Ji vedė teminius užsiėmimus „Naminukų“ ir „Drugelių“ grupių vaikams. Tai – unikali ir turininga patirtis, padėjusi vaikams pažinti aplinką, kurioje jie gyvena – nuo namų iki miesto gatvės. Kurdamas statinius, maketus ir miestelius, vaikas lavina kūrybiškumą ir mąstymą. Šių užsiėmimų metu integruotos įvairios ugdymo sritys: matematika, menas, pasaulio pažinimas, kalba ir technologijų pradmenys. Architektūra skatina bendradarbiavimą – vaikai dirba grupėmis, planuoja, diskutuoja, dalijasi idėjomis. Tokios patirtys palieka gilų įspūdį ir formuoja kūrybišką, atsakingą bei sąmoningą požiūrį į pasaulį.
Metų eigoje aktyviai stiprintas bendradarbiavimas su vaikų tėvais ir socialiniais partneriais. Tėvai įsitraukė į renginių, edukacinių veiklų, dirbtuvių ir išvykų organizavimą, dalijosi profesine patirtimi. Įstaiga sėkmingai plėtojo ryšius su vietos bendruomene, biblioteka, kultūros įstaigomis, policija, sveikatos priežiūros specialistais. Tokios partnerystės praturtino ugdymo procesą, padėjo vaikams geriau pažinti supantį pasaulį ir skatino socialinę atsakomybę.
2025–2026 mokslo metais ypatingas dėmesys skirtas bendravimui, bendradarbiavimui ir tarpusavio ryšių stiprinimui bendruomenėje. Inicijuotos gerumo akcijos „Pyragų diena“, „Padėkime beglobiams gyvūnams“, dalyvauta „Trenkturo“ organizuotame pėsčiųjų žygyje Anykščiuose, suorganizuotas padėkos renginys ūkinės dalies darbuotojams „Ačiū tau“. Šilo miške gegužės pabaigoje vyko darželio šeimų žygis.
Mokytojos Rita Jakienė ir Vitalija Akstinavičiūtė su „Vėžliukų“ ir „Gudručių“ grupės vaikais fotografavo Ukmergės miestą, o nuotraukų parodą surengė Tolerancijos centre.
Bendruomenei sudarytos galimybės sportuoti mokyklos sporto salėje – vyko Bodyflex treniruotės su sveikos gyvensenos puoselėtoja Rima Boškevičiene. Jų metu buvo gerinama kraujotaka, stiprinami raumenys, didinamas deguonies kiekis kraujyje.
Gegužės mėnesį pavaduotojos ugdymui Sonatos Liogienės iniciatyva kolektyvui suorganizuota edukacinė išvyka į Rokiškio ir Zarasų rajonus, susipažįstant su šių vietovių istorija, architektūra ir geografiniais ir kulinariniais ypatumais.
Muzikos mokytojos Rita Čižiūnienė ir Milda Dunčienė, bendradarbiaudamos su Deltuvos kultūros centru, mūsų darželyje eksponavo šiaudinius sodus, taip prisidėdamos prie kalėdinio aplinkos dekoravimo. Grupėse vyko popietės su tėveliais, kurių metu buvo gaminami žaisliukai eglutėms, salėje veikė kalėdinių dekoracijų dirbtuvės – jose visos bendruomenės nariai galėjo patogiu metu prisijungti prie kūrybos.
Grupių tėvai aktyviai įsitraukė į Mokyklos projektą „Tėvai – mūsų komandos dalis“: organizavo veiklas, vedė edukacijas ir žaidybines veiklas vaikams. „Naminukų“ grupės tėvelis organizavo patirtines veiklas grupėje, prisidėjo prie laiptinės remonto – išklijavo sienas kamštine danga, pagamino lauko baldus vaikams. Ugdytinių mama, bibliotekininkė Gintarė Dubinskienė, pravedė edukaciją „Bibliotekėlė ant ratų“ „Voveryčių“, „Gudručių“, „Pelėdžiukų“ ir „Drugelių“ grupėse. Vaikai lankėsi tėvų darbovietėse, susipažino su jų profesijomis. Visų grupių tėvai prisidėjo prie vidaus ir lauko aplinkų tvarkymo.
2024–2025 mokslo metais toliau buvo plėtojamas bendradarbiavimas su socialiniais partneriais: Ukmergės Senamiesčio pagrindine mokykla, Deltuvos kultūros centru, Ukmergės „Ryto“ ugdymo centru, Ukmergės sporto centru, Švietimo pagalbos tarnyba, Lietuvos vaikų lopšelių-darželių „Nykštukas“ sambūriu „Po Nykštuko kepure“, Rokiškio, Jurbarko ir Vilniaus lopšelių-darželių „Nykštukas“ bendruomenėmis.
Senamiesčio progimnazijos muzikos mokytoja su mokinių ansambliu prisijungė prie mūsų mokytojų ir muzikos mokytojos Mildos Dunčienės organizuojamo renginio „Skambanti daina šeimai“.
Mokykloje veikiančios darbo grupės buvo veiksmingos ir produktyvios – jų veikla naudinga visai bendruomenei. Atlikta apklausa apie įstaigos ir šeimos bendradarbiavimo kokybę, remiantis ikimokyklinio ir (ar) priešmokyklinio ugdymo programų kokybės įsivertinimo klausimynu. Apibendrinti rezultatai ir išvados pristatyti bendruomenei, priimti sprendimai veiklos tobulinimui.
Mokykla sėkmingai dalyvavo rajoniniuose ir respublikiniuose projektuose, konkursuose, akcijose, dalijosi gerąja darbo patirtimi. Dalyvauta Respublikinės ikimokyklinių įstaigų darbuotojų asociacijos „Sveikatos želmenėliai“ veiklose.
Bendruomenei sistemingai teikiama informacija apie valstybinės švietimo politikos įgyvendinimą, steigėjo sprendimus. Informacija apie mokyklos veiklą, strategiją, projektus, švietimo paslaugas perduodama grupių ir bendruomenės susirinkimuose, Mokyklos tarybos posėdžiuose, o taip pat nuolat skelbiama Mokyklos interneto svetainėje ir „Facebook“ paskyroje.
[bookmark: _Hlk166764065]Analizuota įstaigos veikla ir valdymo ištekliai, užtikrintas jų optimalus panaudojimas. Vykdyta ugdymo proceso ir ūkinės veiklos priežiūra, administruoti Mokyklai skirti asignavimai.
	Stiprybės
	Silpnybės

	
· Sukurta jauki, vaiką ugdanti aplinka, geras mikroklimatas ugdymo institucijoje.
· Pakankamas pedagogų aprūpinimas darbui reikalingomis IKT priemonėmis.
· Mokytojų kryptingas dalykinės kompetencijos tobulinimas.
· Mokytojų patirtis ir gebėjimas dirbti komandoje.
· Mokykloje yra mokytojų padėjėjų, teikiančių pagalbą SUP turintiems vaikams.
· Mokykloje dirba 0,5 etato spec. pedagogė.
· Mokykloje dirba 0,25 etato psichologė
· Aplinka pritaikyta vaikų, turinčių įgimtų ar įgytų sutrikimų, specialiesiems ugdymosi poreikiams tenkinti, aprūpinta jiems ugdyti skirtomis specialiosiomis mokymo priemonėmis.
· Lėšos ir pajamos gaunamos už teikiamas paslaugas panaudojamos racionaliai ir tikslingai.
· Besimokanti bendruomenė.
· Atnaujintos lauko ir vidaus erdvės naujais įrengimais.
· Kryptingas vaikų sveikatos ir fizinių galių plėtojimas.
	
· Nepakankamai išvystytas bendradarbiavimas su šeima, trūksta specialistų, teikiančių paramą ir pagalbą šeimai. 
· Nepakankama dalies pedagogų kompiuterinio raštingumo kompetencija ir nepakankamas IKT taikymas ugdymo procese, turi įtakos ugdymo kokybei, vaikų ugdymo(si) pažangai.
· Ugdymo proceso diferencijavimas ir individualizavimas.
· Žaidimo metodo taikymas organizuojant ugdymo procesą.
· Nepakankamas dalyvavimas investiciniuose šalies, tarptautiniuose projektuose.


	Galimybės
	Grėsmės

	
· Gerinti vaikų, turinčių kalbos ir kalbėjimo, elgesio, emocinių, raidos sunkumų ugdymą(si).
· Aktyvinti patirtinį ugdymą pritaikant inovacijas, STEAM, IKT.
· Aktyvinti kasdieninį vaikų ugdymą lauko erdvėse.
· Išnaudoti galimybes bendruomenės nariams tobulinti kvalifikaciją nuotoliniu būdu.
· Pristatyti ir dalintis gerąja patirtimi su įstaigos, rajono ir Lietuvos pedagogais.
· Plėtoti socialinį - emocinį vaikų ugdymą įrengtose ar pritaikytose erdvėse.
· Atnaujinti internetinio ryšio įrangą.

	
· Vaikų su spec. ugdymo (si) poreikiais didėjimas, specialistų darbui su jais trūkumas.
· Prastėjanti įstaigos pastato būklė. 



	Mokykloje kryptingai lavinami sveikatos ugdymo, socialiniai, emociniai įgūdžiai, plėtojama vaikų patirtinė veikla.
	Atsižvelgiant į vidaus ir išorės veiksnius bei pranašumus, trūkumus, galimybes ir grėsmes, 
2025 - 2026 mokslo metais sieksime:
· sklandaus atnaujinto ikimokyklinio ugdymo turinio įgyvendinimo;
· taikysim projektinį metodą planuodami ugdomąjį procesą;
· efektingiau išnaudosim turimas aplinkas kontekstų kūrimui siekiant vaiko ugties;
· stiprinsim bendradarbiavimą su tėvais ir socialiniais partneriais, siekiant užtikrinti visapusišką vaikų ugdymą įstaigoje.
III SKYRIUS
STRATEGINIŲ TIKSLŲ IR UŽDAVINIŲ ĮGYVENDINIMO PRIEMONIŲ PLANAS
	1. Tikslas.  Atnaujinto ikimokyklinio ugdymo turinio įgyvendinimas


	Uždaviniai
	Priemonės
	Atsakingi, vykdytojai
	Vykdymo data
	Lėšos
	Tikslo įgyvendinimo vertinimo kriterijai, laukiamas rezultatas

	1.Ugdomųjų veiklų organizavimas pritaikant fizinę ir socialinę aplinką pagal universalaus dizaino mokymuisi principus.


	Kontekstų sukūrimas.
	Pavaduotoja ugdymui
Priešmokyklinio ugdymo mokytojos Ikimokyklinio ugdymo mokytojos
Logopedė
	Mokslo metų eigoje
	Žmogiškieji resursai, KK lėšos, SB

	Mokytojai  pritaikydami ir diferencijuodami ugdomosios veiklas įvairiems mokymosi stiliams ir gebėjimams padidins mokinių įsitraukimą į ugdomąjį procesą. Ugdomoji aplinka taps įtrauki, atsiras palanki socialinė atmosfera grupėse (bendradarbiavimas, pagarba įvairovei). Mokytojams taikant įvairius mokymo metodus, atitinkančius UDM principus sumažės mokymosi barjerų skaičius įvairių gebėjimų vaikams. Mokytojai taikys įvairesnius ir individualizuotus metodus organizuodamos ugdomąjį procesą. Mokytojai taikys nuoseklų mokinių pažangos stebėjimą ir grįžtamąjį ryšį. Pagerės mokinių gebėjimai ugdytis kompetencijomis grįstu būdu. Padidės mokytojų pasitikėjimas dirbant su nauju turiniu organizuojant kūrybiškesnį ir lankstesnį ugdymo procesą.

	
	UDM principų taikymas
	Priešmokyklinio ugdymo mokytojos Ikimokyklinio ugdymo mokytojos
	Mokslo metų eigoje
	Žmogiškieji resursai
KK lėšos, SB
	

	
	Ugdomosios veiklos už grupės ir darželio ribų.
	Priešmokyklinio ugdymo mokytojos,
Ikimokyklinio ugdymo mokytojos. Meninio ugdymo ir fizinio ugdymo mokytojos.
	Mokslo metų eigoje
	Žmogiškieji resursai
KK lėšos, SB
	

	2.Sklandus atnaujinto ugdymo turinio taikymas kasdienėje pedagoginėje veikloje.
	Atvirų veiklų organizavimas
	Pavaduotoja ugdymui
Priešmokyklinio ugdymo mokytojos Ikimokyklinio ugdymo mokytojos, mokinio ir mokytojo padėjėjos

	Mokslo metų eigoje
	
	

	
	Nuolatinė stebėsena ir vertinimas
	Pavaduotoja ugdymui
Priešmokyklinio ugdymo mokytojos Ikimokyklinio ugdymo mokytojos, mokinio ir mokytojo padėjėjos

	Mokslo metų eigoje
	
	

	
	Gerosios patirties sėmimasis Jonavos lopšelyje – darželyje „Dobilas“
	Pavaduotoja ugdymui
Priešmokyklinio ugdymo mokytojos Ikimokyklinio ugdymo mokytojos
	2025 metų spalis
	
	

	2. [bookmark: _Hlk197855113]Tikslas. Projektinio ugdymo(si) metodo taikymas.

	Uždaviniai

	Priemonės
	Atsakingi, vykdytojai
	Vykdymo data
	Kaštai
	Tikslo įgyvendinimo vertinimo kriterijai, laukiamas rezultatas

	1.Reggio Emilia metodikos elementų integravimas į ugdymosi procesą.
	Darbas projektiniu metodu
	Pavaduotoja ugdymui
Priešmokyklinio ugdymo mokytojos Ikimokyklinio ugdymo mokytojos
	Mokslo metų eigoje
	Žmogiškieji resursai
KK lėšos, SB
	Mokytojos susipažins su Rggio Emilia filosofijos elementais, taikys ugdymo turinyje, kurdamos ugdymosi aplinkas.
Vaikai veikia savo ritmu, plėtoja individualius gebėjimus.
Ateljė erdvės ir ateljeristo pagalba skatinama vaikų saviraiška ir kūrybiškumas. Vaikai prisiima atsakomybę, ieško problemų sprendimo būdų, bendradarbiauja ir auga jų pasitikėjimas savimi. Mokytojai stebėdami vaiką susipažįsta su juo artimiau, atsiranda galimybė glaudesniam bendradarbiavimui. Ateljeristo kūrybinė veikla ir ateljė aplinka motyvuoja mokytoją imtis iniciatyvos pačioms eksperimentuoti su vaikais ir augti kaip profesionalėms.
Mokytojos ir švietimo pagalbos specialistai žinos apie naratyvinį žaidimą ir praktiškai taikys.
Projektuose dominuos žaidimo elementai.
Mokytojai plėtos žaidybinio metodo taikymą ugdyme.
Vaikai žais, patys rinksis žaidimus, patirs sėkmės ir nesėkmės jausmą, ieškos sprendimo būdų.

	1. 
	Bendri projektai su Vilniaus lopšeliu – darželiu „Lazdynėlis“
	Pavaduotoja ugdymui
L. Tylūnienė, E. Usorytė
Visų grupių mokytojos
	Mokslo metų eigoje
	Žmogiškieji resursai
KK lėšos, SB
	

	2. 
	Seminarai, konsultacijos mokytojoms apie Reggio Emilia filosofijos elementų praktinį įgyvendinimą.
	Pavaduotoja ugdymui
E. Usorytė
L. Tylūnienė
Visų grupių mokytojos
	Mokslo metų eigoje
	Žmogiškieji resursai
KK lėšos, SB
	

	
	Ateljė įkūrimas darželio erdvėse.
	Pavaduotoja ugdymui, ateljeristas
	Mokslo metų eigoje
	Žmogiškieji resursai
KK lėšos, SB
	

	2.Žaidimas kaip ugdymo (si) procesas.










	Ilgalaikių žaidybinių projektų įgyvendinimas kartu su vaikais
	Visų grupių mokytojos
	 Mokslo metų eigoje
	 KK lėšos, SB lėšos Žmogiškieji ištekliai
	

	
	Gerosios patirties sklaida tarp mokytojų.

	Visų grupių mokytojos
	
2025 vasaris
	Žmogiškieji ištekliai
	

	
	Metodinės medžiagos „Žaismė ir atradimai“ naudojimas.
	Pavaduotoja ugdymui
Mokytojos
Logopedė – spec. pedagogė.
	2025 Kovas
	Žmogiškieji ištekliai
KK lėšos

	

	3. [bookmark: _Hlk135219812]Tikslas. Aplinkų panaudojimas kontekstų kūrimui siekiant vaiko ūgties.

	[bookmark: _Hlk198274894]Uždaviniai
	Priemonės
	Atsakingi vykdytojai
	Vykdymo data
	Kaštai
	Tikslo įgyvendinimo vertinimo kriterijai, laukiamas rezultatas

	1.Kūrybiškumąą skatinančios aplinkos kūrimas.


	Funkcionalios aplinkos kūrimas ir atnaujinimas atliepiant vaiko amžių ir poreikius atitinkančiomis ugdymo(si) priemonėmis ir žaislais.

	Visų grupių Mokytojos
	Mokslo metų eigoje
	Žmogiškieji ištekliai
	Mokytojai plėtos kūrybiškumo, aplinkų kūrimo ir pritaikymo ugdymo procese kompetencijas, dalinsis patirtimi su įstaigos bendruomene, tobulins bendradarbiavimo virtualioje aplinkoje galimybes.
Visi vaikai, nepaisant jų individualių gebėjimų, gaus kokybišką ir įtraukią mokymosi patirtį, skatinančią jų visapusišką vystymąsi.


	
	Išvyka į Radviliškio raj. Šeduvos lopšelį – darželį.
	Direktorė
Pavaduotoja ugdymui
Mokytojos
	2024 Spalis
	Žmogiškieji ištekliai
	

	[bookmark: _Hlk104900884]2.Kūrybiškai įgyvendinti ugdymo programas pagal atnaujintas ikimokyklinio ugdymo programas.
	Dalyvavimas „eTwinning“ programoje esančiuose projektuose.
	Priešmokyklinių grupių mokytojos
Vyresniųjų grupių mokytojos

	Mokslo metų eigoje
	Žmogiškieji ištekliai
	

	
	UDM principų taikymas ugdymo(si) procese.
	Visų grupių Mokytojos
	Mokslo metų eigoje
	Žmogiškieji ištekliai
	

	4. [bookmark: _Hlk166749244]Tikslas. Stiprinti bendradarbiavimą su tėvais ir socialiniais partneriais, siekiant užtikrinti visapusišką vaikų ugdymą įstaigoje.

	Uždaviniai
	Priemonės
	Atsakingi vykdytojai
	Vykdymo data
	Kaštai
	Tikslo įgyvendinimo vertinimo kriterijai, laukiamas rezultatas

	1.Plėtoti
partneriškus santykius su ugdytinių tėvais, vietos bendruomene ir socialiniais partneriais..




	Atvirų durų dienos „Nykštuke“
	Visų grupių Mokytojos
	2024-2025
Spalis
Balandis
	Žmogiškieji ištekliai
	Bendradarbiavimas tarp mokyklos šeimos ir socialinių partnerių motyvuos pastoviai kaitai, rezultatų siekimui daugelyje mokyklos sričių. Pagerės bendruomenės narių socialinė – emocinė savijauta.
Bendruomenės nariai aktyviau prisiims atsakomybę, teiks idėjas, siūlymus, kryptingiau bursis į komandas.
Ugdytinių šeimoms įsitraukus ir dalyvaujant įvairiuose renginiuose, didinamas patrauklumas ir atvirumas visuomenei.

	
	Bendri renginiai ir projektai su įstaigos socialiniais partneriais.
	Direktorė
Pavaduotoja ugdymui
Visų grupių mokytojos
	Mokslo metų eigoje
	Žmogiškieji ištekliai
	

	
	Tėvų apklausa apie ikimokyklinės įstaigos funkcijų ir informavimo tobulinimą
	Darbo komanda
	2024  Gruodis
	Žmogiškieji ištekliai
	

	
	Bendradarbiavimo projektai su grupių ugdytinių tėvais.
	Visų grupių mokytojos
	Mokslo metų eigoje
	Žmogiškieji ištekliai
	

	2.Skatinti aktyvesnį bendruomenės įsitraukimą į vaikų ugdymosi procesą įstaigoje.
	Bendri renginiai su tėvais –
Kino festivalis, šeimos šventė, Kalėdos, Sporto šventės ir kt.
Žygiai, išvykos, edukacijos.
Aplinkos tvarkymo akcijos.
	Direktorė
Pavaduotoja ugdymui
	Mokslo metų eigoje

	Žmogiškieji ištekliai

	

	3.Teikti tėvams informaciją apie vaikų pasiekimus ir ugdymo tikslus.
	Tėvų susirinkimai
Individualūs pokalbiai.
Informacija uždarose grupėse.
Skambučiai, žinutės ir t.t.
Pristatyti naujus ugdymosi metodus (Reggio Emilia).

	Direktorė
Pavaduotoja ugdymui
Visų grupių mokytojos
	Mokslo metų eigoje

	Žmogiškieji ištekliai

	

	
	Reggio Emilia ugdymosi filosofijos elementų integravimo į ugdymosi procesą pristatymas tėvams.
	Direktorė
Pavaduotoja ugdymui
Visų grupių mokytojos
	Mokslo metų eigoje

	Žmogiškieji ištekliai

	


IV SKYRIUS
VEIKLOS PLANO ĮGYVENDINIMO PRIEŽIŪRA
Veiklos plano stebėseną viso veiklos proceso metu atlieka mokyklos direktorius ir direktoriaus pavaduotoja ugdymui. Vadovaujamasi veiklos plano įgyvendinimo priežiūros principais: profesionalumas, racionalumas, objektyvumas, visapusiškumas, demokratiškumas, humaniškumas. Mokytojų tarybos posėdžiuose, metodinėje grupėje aptariama, ar darbuotojai įvykdė pavestus uždavinius, ar vykdomos priemonės yra efektyvios ir atitinkamai daroma plano korekcija. Veiklos plano rengimo grupė pristato plano įgyvendinimo analizę mokytojų tarybos posėdyje birželio mėnesį. Mokslo metų pabaigoje atsiskaito Mokyklos tarybai.
V SKYRIUS
VEIKLOS PLANO PRIEDŲ SĄRAŠAS
	Eil. Nr.
	Priedo pavadinimas

	1. 
	Mokyklos renginių planas.

	2. 
	Ilgalaikių projektų planas.

	3. 
	Savivaldos veiklų  planas.

	4. 
	Mokytojų tarybos veiklos planas

	5. 
	Vaiko gerovės komisijos veiklos planas.

	6. 
	Atestacijos komisijos planas.

	7. 
	Stebėsenos ir veiklos procesų vykdymo priežiūros planas.

	8. 
	Ūkinės-finansinės veiklos planas.


Parengė:
direktoriaus 2025 m. gegužės  d. įsakymu Nr. V- 
patvirtinta darbo grupė
SUDERINTA
Ukmergės vaikų lopšelio-darželio „Nykštukas“       
tarybos pirmininkė 
SUDERINTA 
Ukmergės vaikų lopšelio-darželio
„Nykštukas“ profesinės sąjungos pirmininkė Aušra Danielienė







_______________________________






















[bookmark: _GoBack]

Priedas Nr. 1
MOKYKLOS RENGINIŲ PLANAS
	Eil.nr.
	Veikla 
	Data
	Vykdytojai

	1. [bookmark: _Hlk84935973].

	Rytmetys „Labas, rugsėji“

	Rugsėjis
	Milda Dunčienė
Edita Skorulskienė
Gerda Gurstytė
Eugenija Misiūnienė

	2. 
	Lobio paieškos diena.
	Rugsėjis
	Lauryna Kaminskaitė ir komanda

	3. 
	Judumo savaitės renginiai.
	Rugsėjis
	Neringa Godliauskienė

	4. 
	Europos judumo savaitė “Be active”, vyresniųjų grupių vaikų bėgimas paupio dviračių take.
	Rugsėjis
	Neringa Godliauskienė

	5. [bookmark: _Hlk84936081]
	Muzikos diena
	Spalis
	Milda Dunčienė
su komanda

	6. 
	Mokytojų dienos koncertas
	Spalis
	Milda Dunčienė
Priešmokyklinių grupių mokytojos

	7. 
	Projektinė savaitė “Spalvos ir spalviukai“
	Spalis
	Vitalija Akstinavičiūtė
Daiva Akstinavičiūtė
Vida Čepienė

	8. 
	Akcija skirta paminėti obuolio dieną- „Obuoliuką valgai, sveikas augi“
	Spalis
	Zita Imbrasienė
ir komanda

	9. 
	Respublikinė akcija “Rieda ratai rateliukai”

	Spalis
	Neringa Godliauskienė
Pavaduotoja ugdymui

	10. 
	Respublikinė akcija „Mažieji turistai“
	Rugsėjis - spalis
	Neringa Godliauskienė
Visų grupių mokytojos

	11. 
	Respublikinio projekto “Lietuvos Mažųjų žaidynės” I - III etapas
	Spalis - birželis
	Neringa Godliauskienė
Pavaduotoja ugdymui

	12. 
	Gerumo akcija - „Pyragų diena”
	Lapkritis
	Pavaduotoja ugdymui
Visų grupių mokytojos

	13. 
	Renginys „Ačiū tau“
	Lapkritis
	Erika Usorytė
Lina Tylūnienė
Milda Dunčienė

	14. 
	Projektinė savaitė „Piešiu ir rašau raideles“
	Lapkritis
	Edita Skorulskienė
Daiva Akstinavičiūtė
Vitalija Akstinavičiūtė

	15. 
	Šv. Sicilijos šventė Deltuvos bažnyčioje.
	Lapkritis
	Milda Dunčienė ir komanda.

	16. 
	Respublikinė sporto akcija “Sportuojantis koridorius”.
	Lapkritis
	Neringa Godliauskienė
Pavaduotoja ugdymui

	17. 
	„Herojų“ festivalis
	Lapkritis 
	Lauryna Kaminskaitė ir komanda

	18. 
	Grupių Kalėdiniai renginiai
	Gruodis
	Milda Dunčienė
Visų grupių mokytojos

	19. 
	Rytmetis „Atsisveikinimas su eglute“
	Sausis
	Reda Avižienienė
Rita Jakienė

	20. 
	Pilietiškumo veiklos grupėse „Atmintis gyva, nes liudija. Sausio 13 -toji“
	Sausis
	Pavaduotoja ugdymui
Visų grupių mokytojos

	21. 
	Sniego ir ledo šventė
	Sausis
	Vitalija Akstinavičiūtė
Daiva Akstinavičiūtė

	22. 
	Vasario16 – osios šventinis rytmetis „Aš lietuvis“
	Vasaris
	Edita Skorulskienė
Gražina Papickienė
Rita Pilypaitienė

	23. 
	Žiemos sporto šventė.
	Vasaris
	Neringa Godliauskienė
Visų grupių mokytojos

	24. 
	Kalbos viktorina „Gražūs žodeliai iš kalbos skrynelės“
	Kovas
	Rita Jakienė
Aušra Danielienė
Inga Steikūnienė
Reda Avižienienė

	25. 
	Vandens diena „Tyrinėju ir atrandu“
	Kovas
	Zita Imbrasienė ir komanda

	26. 
	„Mano mylimiausia pižama“
	Balandis
	Gerda Gurstytė
Eugenija Misiūnienė

	27. 
	„Žemės diena“
	Balandis
	Erika Usorytė
Lina Tylūnienė

	28. [bookmark: _Hlk84941202]
	Mažųjų Velykėlės
	Balandis
	Reda Avižienienė
Rita Jakienė,
Inga Steikūnienė

	29. 
	Aktyvaus judėjimo savaitė „Aš bėgu“ skirta pasaulinei sveikatos dienai paminėti
	Balandis
	Neringa Godliauskienė
Visų grupių mokytojos

	30. 
	Renginys „Madų šou“
	Gegužė
	L. Kaminskaitė
E. Usorytė
Milda Razumaitė
Visų grupių mokytojos

	31. 
	Priešmokyklinukų išleistuvės
	Gegužė
	Aušra Danielienė
Rita Jakienė
Reda Avižienienė
Inga Steikūnienė
Milda Razumaitė

	32. 
	Dalyvavimas rajoniniuose, respublikiniuose renginiuose
	Mokslo metų eigoje
	Visų grupių mokytojos,
Meninio ugdymo pedagogės
Papildomo ugdymo pedagogė

	33. 
	Gerosios patirties sklaida rodant atviras veiklas, skaitant pranešimus konferencijose, publikuojant straipsnius rajono spaudoje, socialiniuose tinkluose
	Mokslo metų eigoje
	Visų grupių mokytojos
Meninio ugdymo pedagogės,
Papildomo ugdymo pedagogė
Logopedė – spec. pedagogė
























Priedas Nr. 2
ILGALAIKIŲ PROJEKTŲ PLANAS
	Eil.Nr.
	Renginys 
	Data
	Vykdytojai

	1. 
	Sveikata visus metus
	Rugsėjis-Gegužė
	Neringa Godliauskienė
Ir darbo grupė

	2. 
	Sveikatinimo projektas „ Psichinės ir fizinės gerovės kelias - sveikas ir laimingas „Nykštukas“ 
	Rugsėjis-Gegužė
	Visų grupių mokytojos

	3. [bookmark: _Hlk104717460]
	Bendradarbiavimo su šeima projektas: „Mama, tėti aš kviečiu, pabūt darželyje kartu“
	Rugsėjis-Gegužė
	Visų grupių mokytojos

	4. 
	Socialinės atsakomybės projektas „Sveikatiada“
	Rugsėjis-Gegužė
	Vida Čepienė


	5. 
	Vaikų kalbos ir kūrybiškumo projektas „Vaikų kalbos trupinukai“
	Rugsėjis-Gegužė
	Visų grupių mokytojos

	6. 
	Vasaros projektas „Spalvota vasaros paletė“
	2025 m.m birželis - rugpjūtis
	Lauryna Kaminskaitė
Pavaduotoja ugdymui

	7. 
	Bendrystės popietės su knyga.
	Rugsėjis – Gegužė
3 kartus per metus
	Lina Tylūnienė ir komanda

	8. 
	Ilgalaikis projektas „Futboliukas“
	Rugsėjis-Gegužė
	Neringa Godliauskienė
Visų grupių mokytojos



















Priedas Nr. 3
SAVIVALDOS PLANAI
MOKYKLOS TARYBOS VEIKLOS PLANAS
	Eil.Nr.
	Veikla/posėdžiai
	data
	Vykdytojai

	1.
	1.1.Dėl atnaujintos ikimokyklinės ugdymo programos.
1.2.Dėl 2025-2026 m. m. veiklos plano.
1.3. Dėl darbuotojų etatų.
1.4. Dėl papildomų būrelių ir kitokio užimtumo vaikams organizavimo nuo 2025 rugsėjo mėn.
	Rugpjūtis - Rugpsėjis
	Tarybos pirmininkas
Grupių tėvų atstovai 

	2.
	2.1.Dėl lėšų paskirstymo, mokymo priemonių įsigijimo, premijų darbuotojams skyrimo.
2.2. Einamieji klausimai.
	Gruodis
	Tarybos pirmininkas
Grupių tėvų atstovai

	3.
	3.1.Dėl vadovo metinės ataskaitos už 2025 m.
3.2.Dėl biudžeto projekto ir planuojamų išlaidų svarstymo. 
3.3. Dėl pagalbos tvarkant ir gražinant įstaigos aplinką, įrengiant/tobulinant edukacines erdves.
	Sausis
	Tarybos pirmininkas
Grupių tėvų atstovai

	4.
	4.1. Dėl tėvų (globėjų), įstaigos bendruomenės nuomonės, siekiant išsiaiškinti apie įstaigoje vykdomą veiklą, jos kokybę.
	Vasaris
	Tarybos pirmininkas
Grupių tėvų atstovai

	5.
	5.1. Dėl Mokyklos edukacinių erdvių atnaujinimo, tobulinimo, įrengimo.
	Kovas 
	Tarybos pirmininkas
Grupių tėvų atstovai

	6.
	6.1.Dėl 2025-2026 m. m. veiklos plano analizės ir 2026-2027 m. m. veiklos plano projekto.
6.2.Dėl vaikų priežiūros organizavimo vasaros metu, grupių sujungimo.
6.3 Kiti einamieji klausimai.
	Gegužė
	Tarybos pirmininkas Grupių tėvų atstovai







Priedas Nr. 4
MOKYTOJŲ TARYBOS VEIKLOS PLANAS
	Eil.Nr.
	Veikla/posėdžiai
	Data
	Vykdytojai

	1.
	1.1.Dėl 2025-2026 m. m. veiklos plano aptarimo ir tvirtinimo.
1.2.Dėl Vaiko gerovės komisijos, Mokyklos tarybos, Atestacijos komisijos, metodinės grupės, įvairių komandų sudėties tikslinimo. 
1.3.Dėl grupių paruošimo naujiems mokslo metams, grupių sąrašų tvirtinimo.
1.4. Einamieji klausimai.
	Rugpjūtis 
	Direktorė
Pavaduotoja ugdymui
Logopedė

	2.

	2.1.Metodinis pasitarimas. pranešimas: „Mokinio padėjėjo ir pedagogo sąveika ugdant SUP turinčius vaikus“.
2.2.Praktinės užduotys.
	Rugsėjis
	Logopedė
Asta Stašaitienė

	3.
	3.1.Metodinis pasitarimas dėl dalyvavimo bendrame rajoniniame projekte „Mano miestas Ukmergė“ .
3.2.Užduočių pasiskirstymas
	Rugsėjis
	Direktorė
Pavaduotoja ugdymui
Darbo grupė

	4.
	4.1. Dėl edukacinių erdvių atnaujinimo, projektavimo ir kūrimo.
4.2. Einamieji klausimai.
	Spalis
	Direktorė
Pavaduotoja ugdymui
Darbo grupės
Visų grupių mokytojos

	5.
	5.1.Individualios vaiko raidos, ugdymo proceso kokybės ir vaikų pasiekimų pažangos vertinimas.
5.2. Švietimo pagalbos specialisto bei pedagogo bendradarbiavimas ugdant SUP vaikus.
5.3.Dėl vaikų sveikatos stiprinimo, fizinio ir psichologinio saugumo grupėje, salėje, žaidimų aikštelėse ir kt.
	Vasaris 
	Direktorė
Pavaduotoja ugdymui 
Papildomo ugdymo pedagogė, meninio ugdymo pedagogė
Logopedė

	6.
	6.1.Metodinis pasitarimas -diskusija „Reggio Emilia elementų taikymas ugdomojo proceso metu: privalumai ir trūkumai“.
6.2. Einamieji klausimai.
	Balandis
	

	7.
	7.1.Dėl ikimokyklinio ir priešmokyklinio 2025-2026 m. m. ugdymo programų įgyvendinimo.
7.2.Dėl darbo vasaros laikotarpiu organizavimo. 
7.3.Dėl pedagoginės veiklos įsivertinimo aptarimo.
7.4.Dėl 2025-2026 m.m. veiklos plano projekto aptarimo.
	Gegužė
	Direktorė
Pavaduotoja ugdymui
Visų grupių mokytojos






































Priedas Nr. 5
VAIKŲ GEROVĖS KOMISIJOS VEIKLOS  PLANAS
	Eil.nr.
	Veikla 
	Data
	Vykdytojai

	1.
	Kalbos ir kalbėjimo sutrikimų turinčių vaikų sąrašo patvirtinimas.

	Rugsėjis 
	Logopedė


	2.
	Mokytojų kvalifikacijos tobulinimas dėl mokinių specialiųjų ugdymosi poreikių dokumentacijos pildymo tvarkos.
	Rugsėjis
	Logopedė


	3. 
	Kalbos ir kalbėjimo sutrikimų turinčių vaikų sąrašo koregavimas.
	Sausis
	Logopedė


	4.
	Vaikų, turinčių kalbos ir kitų komunikacijos sutrikimų kalbos ugdymo dinamika ir logopedo darbo ataskaitos pristatymas.
	Gegužė
	Logopedė

	5.
	Vaikų gerovės komisijos posėdžiai pagal poreikį.
	Rugsėjis-Gegužė pagal poreikį
	Vaikų gerovės komisijos pirmininkas

















Priedas Nr. 6
ATESTACINĖS KOMISIJOS VEIKLOS PLANAS
	Eil.Nr.
	Veikla/posėdžiai
	Data
	Vykdytojai

	1.
	1.1.Mokytojų ir pagalbos mokiniui specialistų kvalifikacijos kėlimo dokumentų, teisės aktų nagrinėjimas.
1.2. Perspektyvinės programos 2025-2026 metams pristatymas.
1.3.Pedagogų prašymų kvalifikacijos kėlimui aptarimas. Kvalifikacijos kėlimo datos numatymas, parengiamųjų procedūrų aptarimas.
	Rugsėjis
	Pavaduotoja ugdymui
Direktorė

	2.
	2.1 Laurynos Kaminskaitės atestacija į metodininkus.
	Gruodis
	Pavaduotoja ugdymui
Direktorė

	3.
	3.1.Naujų dokumentų, teisės aktų apžvalga.
3.2.Informacijos apie atestacijos komisijos darbą ir atestavimosi tvarkos teikimas pedagogams.
3.3.Pedagogų teorinės ir praktinės veiklos įsivertinimas.
3.4 Gerdos Gurstytės atestacija į vyr. mokytojus.
	Gegužė
	Pavaduotoja ugdymui
Direktorė














Priedas Nr. 7
STEBĖSENOS IR VEIKLOS PROCESŲ VYKDYMO PRIEŽIŪROS PLANAS
	Eil.Nr.
	Veikla
	Data
	Vykdytojai

	1.
	Priešmokyklinukų ir kitų vaikų, kuriems paskirtas nemokamas maitinimas, sąrašų tikslinimas, maitinimo organizavimas, priežiūra.
	Rugsėjis
pagal poreikį
	Buhalterė,
Direktorė,
Maitinimo organizatorė

	2.
	 Ankstyvojo amžiaus vaikų adaptacija. 
	Rugsėjis
	Pavaduotoja ugdymui


	3.
	Logopedinių pratybų stebėjimas ir aptarimas.
	Mokslo metų eigoje pagal sutartą datą
	Pavaduotoja ugdymui
logopedė

	4.
	Vaikų ugdymosi pasiekimų ir pažangos vertinimo stebėsena elektroniniame dienyne „Mūsų darželis“ ir grupių stebėsenos knygose.
	Rugsėjis - Gegužė
	Pavaduotoja ugdymui


	5.
	Adaptacijos, patirtinio ugdymo, kaip metodo panaudojimo galimybių stebėsena „Smalsučių“, „Skruzdėlyčių“, „Voveryčių“ ir „Vėžliukų“ grupėse.
	Rugsėjis, Spalis, Lapkritis.
	Pavaduotoja ugdymui


	6.
	Rggio Emilia filosofijos elementų taikymas  „Naminukų“, „Drugelių“ , „Zuikių“ grupėse kuriant funkcianalias ugdomąsias erdves

	Gruodis, Sausis, Vasaris
	Pavaduotoja ugdymui


	7.
	STEAM ugdymo ir inovacijų pritaikymo stebėsena priešmokyklinio ugdymo vaikų grupėse.
	Kovas, Balandis,
Gegužė
	Pavaduotoja ugdymui

	8.
	Informacinių komunikacinių technologijų panaudojimas ugdymo procese bei bendradarbiaujant su ugdytinių tėvais.
	Mokslo metų eigoje pagal sutartą datą
	Pavaduotoja ugdymui, Direktorė

	9.
	Dokumentacijos tikrinimas el. dienyne „Mūsų darželis“. Savaitiniai planai, projektai, jų kokybė.
	Lapkritis, sausis, balandis
	Pavaduotoja ugdymui
Direktorė

	10.
	Finansinės dokumentacijos tvarkymas, mokyklos materialinės bazės priežiūra.
	Mokslo metų eigoje
	Direktorė
Ūkvedė
buhalterė

	11.
	Asmens duomenų apsaugos taisyklių laikymosi užtikrinimas.
	Mokslo metų eigoje
	Atsakinga specialistė

	12.
	Prasmingas nekontaktinių valandų panaudojimas  pagal mokytojų pareigybės aprašymą.
	Mokslo metų eigoje
	Pavaduotoja ugdymui
Direktorė



























Priedas Nr. 8
ŪKINĖS - FINANSINĖS VEIKLOS PLANAS
	Eil.Nr.
	Veikla
	Data
	Vykdytojai

	1. 
	Pilietinio pasipriešinimo mokymai
	Mokslo metų eigoje
	Ūkvedė

	2. 
	Įvadinių instruktavimų organizavimas pradedantiems dirbti darbuotojams.
	Mokslo metų eigoje
	Ūkvedė

	3. 
	 Priešgaisrinio  instruktažo Mokyklos bendruomenei išklausymas. 
	Spalis
	Ūkvedė

	4. 
	Darbo saugos instruktažo išklausymas.
	Lapkritis
	Ūkvedė

	5. 
	Metinė medžiagų ilgalaikio ir trumpalaikio turto inventorizacija.
	Gruodis
	Ūkvedė

	6. 
	Civilinės saugos instruktažas ir civilinės saugos treniruotės/pratybos įstaigoje.
	 Balandis
	Ūkvedė

	7. 
	Gesintuvų patikra. Elektros varžų matavimas.
	Rugpjūtis
	Ūkvedė

	8. 
	Konsultacijų, seminarų techniniam aptarnaujančiam personalui organizavimas.
	Pagal poreikį
	Ūkvedė

	9. 
	Einamojo vidaus patalpų (grupėse, kt. patalpose)  ir lauko įrenginių remonto atlikimas.
	Pagal poreikį
	Ūkvedė

	10. 
	Žaidimų aikštelių patikra ir sertifikavimas.
	Pagal galiojantį terminą
	Ūkvedė


















